Merkezê Îrtîbatî û Çapemenîye yê HPGyî derheqê çalakîyanê ke semedê selamkerdişê Hemleya 1ê Hezirane ameyî kerdene de eşkerayîye daye û nê vatî:
Zap
Hemleya Şorişgêre ya Şehîd Savaş Maraşî
''30ê gulane de Warê Xoverdayîşî yê Girê FMyî de îşxalkerî hetê hêzanê  ma yê YJA Starî ra ameyî pirodayene. Çalakîye de 10 îşxalkerî ameyî cezakerdene  û hêzê ma şîyî 4 cenazayan ser. 3 çekê bi tîpê MPT-55, 3 durvînê leşkerî û telefonê îşxalkerê bi nameyê Ugur Dogruyî ameyî destsernayene. Eynî roje hêzanê ma têdima bi taktîkê sûîkastî da piro, 8 îşxalkerî ameyî cezakerdene û îşxalkerêk birîndar bi. Îşxalkeran bado ke herême da bombayan ver saetanê şanî de cenazayê xo girewtî.
Hemleya Şorişgêre ya Bazanê Zagrosî
29ê gulane de Warê Xoverdayîşî yê Karkerî de îşxalkeranê ke waşt mewzîyanê şerî bidê bombayan ver, hetê hêzanê ma ra ameyî pirodayene. Îşxalkeran 20 kilo teqaber xo dima vera û remayî. 30ê gulane de Warê Xoverdayîşî yê Şehîd Şahînî sîstemê kamarayêka mobese ame îmhakerdene. Eynî roje hêzanê ma yê YJA Strî warê Karkerî de da îşxalkeran ro, 2 îşxakerî ameyî cezakerdene. Şikefta Birîndara de zî helîkopterî ameyî hedefgirewtene. Bado ke înan derbayî werdî agêrayî.  Helîkopteroke ver bi warê Xergolî şîyênî teqayîşo pîl vejîya û war pê teyarayanê şerî dîya bombayan ver.
Metîna
Hemleya Şorişgêre ya Cengê Xabûrî
27ê gulane de dormeyê mewzîyanê şerî yê Girê Şehîd Şoreşî yê Warê Xoverdayîşî yê Girê Hakkarî de îşxalkerî di hetan ra ameyî pirodayene. Çalakîye de pêro pîya 18 îşxalkerî ameyî cezakerdene. Hemrayê ma Laşer û Hêzil ê ke bi ruhê fedayîyî şîyî dişmenî ser tîya tewrê kerwanê bêmergan bîyî. Derheqê nasnameyê embazanê ma yê ke roja verêne hêrişê îşxalî ra derbeyanê girdan danê dişmenî ro, zanayîşo hîra de peyra bêro parekerdene. 28ê gulane de eynî warî de 3 îşxalkerî ameyî cezakerdene û îşxalkerêk birîndar bi. Hemraya ma Serene ya ke şîye dişmenî ser pêkewtiş de şehîde bîye. Nasnameyê hemraya ma do peyra bêro parekerdene. 30ê gulane de  Girê Şehîd Zemanî yê  Girê Karkerî de 3 îşxalkerî ameyî cezakerdene. Qirrika Girê Azadî de sîstemêkê kamara mobese û kamerayêka termale hetê hêzanê ma ra ameyî îmhakerdene. m
Ma eşkerayîya xo ya 30ê gulane de vatbi ke 29ê gulane de Girê Şehîd Zemanî yê Warê Xoverdayîşî yê Girê Hakkarî de 11 îşxalkerî ameyî kiştene û 2 îşxalkerî birîndar bîyî. Hezê ma şîyî 9 cenazayan ser û tesbîtkerde leşkerê payberzî Yunuz Eylik, Ali Taşkin, Mevlut Çetin û Ahmet Akpinar ameyî cezakerdene. Xeylêk çeke û malzemeyo leşkerî ameyî destsernayene.
Xakurkê
Hemleya Şorişgêre ya Bazanê Zagrosî
28ê gulane de Girê Şehîde Axîne de hêzanê ma yê YJA Starî çalakîyêke kerde. 29ê gulane de eynî ca de sîstemê kamerayêka mobese ame îmhakerdene.
Bombarduman
30ê gulane de warê Girê Şehîd Berxwedan, Şehîd Hewrê, Karker, Girê Cehennemî yê herêma Zapî û Warê Xoverdayîşî yê Werxelê yê herêma Avaşînî  28 rey pê çekanê kîmyewîyan û teqaberan dîyayî bombayan ver. 30ê gulane de Girê Cûdî, Şehîd Şahîn, Kunîşka, Kurojahro, Girê Ortê, Girê Cehennem û Şehîd Harûnî yê herêma Zapî, derûdorê dewanê Serarû, Dêşişê û Êdînê , Bêşîlî û Girê Hakarî yê herêma Metîna û Warê Xoverdayîşî yê Werxelê yê herêma Avaşînî pê teyarayanê şerî û obusan  dîyayî bombayan ver.''
